Fil-Jum illi Mons. MIKIEL GONZI kien ikkunsagrat Isqof ġdid ta' Għawdex u mexxa l-proċessjoni ta' San Ġużepp, Titolar tal-Knisja tal-Kalkara, fejn twieled. 13 ta' Lulju 1924. Bil-qiegħda fuq xtajta xemxija tal-baħar Fil-mera ta' l-ilma jirisgħdu ġenbejk, Ja sbejħa Kalkara, qum, ilbes, u ftaħar: Il-hena ta' qalbek ħa' jfur minn għajnejk. Isimgħu fuq rasek x'imewweġ il-ħabar Tal-Għid illi bħalu la ħlomt u la xtaqt: Il-Knisja mhejjija tistiednek; inġabar: Lis-Sema li ħabbek rodd ħajr f'dan il-waqt, Fil-jum illi fuqek bid-daħka tal-ħlewwa Iħares Ġużeppi mill-ogħla smewwiet, U minnek ibiegħed tal-Għadu kull dnewwa, U qalbek iħeġġeġ b'imqaddsa ġibdiet, Żagħżugħ fost uliedek, ħabrieki, qalbieni, Imżejjen bil-għaqal, bit-tjieba, bil-gieh Bħaċ-ċkejken Davidde, ġie mqiegħed ewlieni, Magħżul mill-kbir Ala għal Sehem sabiħ. Fil-gżira li tħaddar tewmija ma' tagħna, Hemm merħla tistenna il-faraġ, il-ferħ : Lil Ibnek issejjaħ: Ragħaj ieqaf magħna, Sa kemm m'intix fostna la hena u la serħ, Lil dan l-Iben tiegħek li ħabbek, li faħħrek, Li miegħek itgħannaq sa l-aħħar sigħat, Flimkien ma' Ġużeppi taħt sema li jsaħħrek Dalwaqt tarah miexi ma' l-isbaħ triqat. Bil-qiegħda fuq xtajta xemxija tal-baħar Fil-mera ta' l-ilma jirtogħdu ġenbejk, Ja sbejħa Kalkara, qum, ilbes, u ftaħar: Il-hena ta' qalbek ħa' jfur minn għajnejk. Tagħrifa—Bħal ma hemm imħabbar fir-Ras, din il-poċżija kellha toħroġ fit-13 ta' Lulju 1924; iżda billi l-Konsagrazzjoni ta' Mons. Gonzi ma setgħetx issir dak-in-nhar, dawn il-versi ma dehrux.